Лонди палов қандай бўлади ёки қоқ гўштли паловга марҳамат қилинг - BBC News O'zbek\nЛонди палов қандай бўлади ёки қоқ гўштли паловга марҳамат қилинг\n26 Феврал 2011\nРукнимизнинг илк таоми дунёнинг деярли барча қитъасида бирдек танавввул этилувчи, аммо ҳамма кўкрагига уриб, “Энг зўри фақат бизда,” деб даъво қилувчи ПАЛОВдир. Айрим маълумотларга қаралса, палов ҳали Искандар Зулқарнайн даврида бақтрияликлар дастурхонининг шоҳона таоми бўлган. Паловнинг отаси эса, тиббиёт илмининг султони Абу Али Ибн Сино, деган даъволар ҳам йўқ эмас. Пишириш услубига қараб, паловнинг турини айтмайсизми! Номи-чи, номи: “Пилаф”, “Пилафи”, “Гамопилафо”, “Челов”, “Катеҳ”, “Дами”, “Пулов”, “Пилав”, “Палов”, “Бирёний”, “Пайелла”..буёғи кетаверади. Яна миллий ўзига хосликларига қараб, масаллиқларининг бир-биридан фарқланиши-чи. Майиз, нўхат, бодом, писта мағзи, қиёмга ботирилган норинж пўчоғи, беҳи, шолғом, лимон суви,..гўшту гуручга ўзига хос таъм ва кўриниш бериб турса. Шундай экан, ҳамма ўзиники билан керилувчи ҳар бир паловнинг ўзига хосликлари нимада? Бу гал афғонлар дастурхонининг яна бир шоҳона палови - Лонди паловга тўхталиб ўтсак:\nЛонди палов кўпроқ Афғонистон ғарбида, қиш мавсумида тайёрланади. Бу таомга ишлатиладиган гўшт қиш мавсумидан уч-тўрт ой аввал, туз сепиб, соя жойда қуритилган бўлади.\nМасаллиқлар (6 кишига мўлжалланган):\nГуруч – 75 грамм (майда, думалоқ навлисидан)\nМош – 250 грамм\nҚоқ гўшт – учта йирик бўлак\nПиёз – 1 килограмм\nЎсимлик ёғи – 250 грамм\nТуз ва бошқа зираворлар эса, таъбингизга қараб...\n1. Лонди паловга уннашингиздан 5-6 соат аввал қоқ гўштни иссиқ сувда яхшилаб ювиб, қайноқ сувга солиб ивитиб қўйишингиз лозим бўлади. Шундай қилган тақдирингизда, қоқ гўшт мулойим тортади ва тузи ҳам кетади. Қоқ гўшт юмшагач, уни алоҳида қозонга солиб, бироз тўғралган пиёз, помидор ва зираворлар солиб, пишгунча қайнатамиз. Қоқ гўшт пишгач, уни алоҳида лаганга кўтариб оламиз. Шўрвасини эса, бир четга олиб қўямиз. Бу орада бошқа бир чўян қозонга ёғ солиб, қизитамиз. Ёғимиз қизигач, 2-3 дона (ўртача катталикдаги) тўғралган пиёзни қозонга ташлаб, яхшилаб қовурамиз. Пиёзимиз тўқ қизғиш рангга кириши керак. Чунки Лонди паловга рангни қовурилган пиёз беради. (Буни қуйидаги суратда кўришингиз мумкин).\n2. Пиёз қиёмига етиб қовурилиб бўлгач, бир неча соат аввал ювиб, ивитилган мошни қозонга солиб, 10 дақиқача қовурамиз. Сўнгра қозонга пиширилган қоқ гўшт бўлакларини ташлаб, яна 5-6 дақиқа давомида қовурамиз. Кейин қоқ гўштимиз қайнаган шўрвадан бир литрча олиб, қозонда қовурилаётган масаллиқларимиз устига соламиз. Аммо бундан аввал албатта шўрванинг тузини тотиб кўрмоқ лозим. Чунки шўрва ҳаддан зиёд шўр бўлса, қозонга фақат ярим литрчасини солиб, қолганига қайнаб турган сув соласиз. Ва мошни яхшилаб қайнатасиз. Мош сал ёрилай деганда( яъни, пишар-пишмас), бироз аввал ивитиб қўйилган гуручни қозонга соласиз. Қозондаги сув тортилгач, оловни пасайтирасиз. Лонди паловни дамлашдан аввал гўштнинг қозоннинг остида ва мошу гуручнинг эса, устида қолишига алоҳида эътибор беринг. Ҳаммаси кўнгилдагидек эканига ишонч ҳосил қилгач, қозонимизнинг қопқоғини зич қилиб беркитиб, паловимизни дамга қўямиз. 20-25 дақиқада Лонди паловимиз тайёр бўлади.\n3. Афғонистонда Лонди паловни норинж(лимоннинг бир тури) ёки шўрланган сабзавотлар қўшиб, истеъмол қилинади. Агар таъбингиз тортса, қуритилган ва майдаланган норинж пўчоғини оз миқдорда ( ярим ошқошиқча) Лонди паловга ҳам қўшиб юборишингиз мумкин. Ёқимли иштаҳа. (Ҳумоюн Ҳадид, Ҳирот)


Қорақалпоғистон Республикасининг 2022 йил I чорагидаги ташқи савдо айланмаси кўрсаткичлари - Review.uz\nИқтисодий тадқиқотлар ва ислоҳотлар маркази мутахассислари томонидан Қорақалпоғистон Республикасининг 2022 йил I чорагидаги ташқи савдо айланмаси таҳлил қилинди.\n2021 йилнинг I чорагида Қорақалпоғистон Республикасининг ташқи савдо айланмаси ўтган йилнинг мос даврига нисбатан 9,2 фоизга камайди ва 140,4 млн. АҚШ долларини ташкил этди.\nМаълумот учун: 2021 йилнинг I чорагида ҳудуд ташқи савдо айланмаси 154,6 млн. долларни ташкил этган.\nҲудуд савдо балансида ижобий сальдо қайд этилганлигига қарамасдан, таҳлил қилинаётган давр мобайнида экспорт ҳажми ўтган йилнинг мос даврига нисбатан 18,1 фоизга камайди ва 85,7 млн. долларни ташкил этди. Импорт ҳажми эса 54,7 млн. долларни қайд этди ва ўтган йилнинг мос даврига нисбатан 9,6 фоизга ошди.\n2022 йилнинг I чорагида Қорақалпоғистон Республикаси Хитой (27,4%), Туркия (20,8%), Россия (15,2%), Латвия (8,2%), Қозоғистон (7,1%) ва Корея Республикаси (5,0%) билан кўпроқ савдо қилган.\nҚорақалпоғистон Республикасининг 2021 йилдаги ташқи савдо айланмасида дунё мамлакатларининг улуши\nТаҳлиллар шуни кўрсатдики, 2022 йилнинг I чорагида ҳудуд ташқи савдо айланмасининг 55,3 фоизи Нукус шаҳри ҳиссасига тўғри келган. Ташқи савдо айланмасида энг катта улуш билан кейинги ўринларни Тўрткўл (7,0%), Тахиатош (5,3%), Мўйноқ (5,1%), Беруний (4,1%), Қораўзак (3,4%) туманлари эгаллаган. Бўзатов (0,21%), Тахтакўпир (0,18%) ва Шўманой (0,12%) туманларининг улуши эса сезиларли даражада паст бўлган.\nҚорақалпоғистон Республикаси Нукус шаҳри ва туманларининг 2022 йилнинг I чорагидаги ҳудуд ташқи савдо айланмасидаги улуши\nЭкспорт ҳажмида камайиш суръати қайд этилган\n2022 йилнинг I чорагида ҳудуд экспортининг ўсиш суръати ўтган йилнинг мос даврига нисбатан 18,1 фоизга камайган ва экспорт ҳажми 85,7 млн. долларни ташкил этди. Экспорт ҳажмининг камайиши пластмасса ва ундан тайёрланган буюмлар ва фармацевтика маҳсулотлари экспортининг камайиши билан боғлиқ.\nҚорақалпоғистон Республикасидан экспорт қилинадиган товарлар номенклатурасини кимё саноати маҳсулотлари (69,3%), озиқ-овқат маҳсулотлари (10,7%), хизматлар (2,7%), машина ва ускуналар (1,62%) (реэкспорт), металлар (0,01%) ва бошқа товарлар (15,7%) ташкил этган.\nҚорақалпоғистон Республикасининг 2022 йил I чорагидаги экспорти таркиби\nЖаҳон мамлакатлари кесимида экспорт ҳажми таҳлили шуни кўрсатди, ҳудуддан экспорт қилинган маҳсулотларнинг асосий истеъмолчилари 26,4 млн. АҚШ доллари миқдорида экспорт ҳажми билан Туркия (30,8%), Хитой – 24,3 млн. доллар (28,3%), Латвия – 11,4 млн. доллар (13,3%), Россия – 8,1 млн. доллар (9,4%), Қозоғистон – 2,9 млн. доллар (3,4%), Корея Республикаси – 2,6 млн. доллар (3,0%), Афғонистон – 1,8 млн. доллар (2,1%) ва Қирғизистон 1,7 млн. доллар (2,0%) билан кейинги ўринларни эгаллаган.\n2022 йил I чораги учун Қорақалпоғистон Республикаси экспортида дунё мамлакатларининг улуши\nҲудуднинг умумий экспорт ҳажмидаги энг катта улуш Нукус шаҳрига (68,6%) тўғри келди. Экспорт маҳсулотлари номенклатураси озиқ-овқат маҳсулотлари, спиртли ичимликлар, ёғоч маҳсулотлари, ип-калава, кимё саноати маҳсулотлари, пластмасса ва пластмассадан ясалган буюмлар, фармацевтика маҳсулотлари ва тирик ҳайвонлардан ташкил топган.\nЭкспорт ҳажми бўйича кейинги ўринларни Элликқалъа (4,9%), Беруний (4,4%), Қонлиқўл (3,2%) ва Тўрткўл (2,7%) туманлари эгаллади. Шу билан бирга, Нукус (0,24%), Шўманой (0,2%) ва Қўнғирот (0,1%) туманлари энг кам улушга эга бўлди.\n2022 йил I чораги учун Қорақалпоғистон Республикаси Нукус шаҳри ва туманларнинг ҳудуд экспортидаги улушлари\nИмпорт ҳажми ошди\n2022 йилнинг I чорагида ҳудуд импорти 2021 йилнинг мос даврига нисбатан 9,6 фоизга ошди ва 54,7 млн. долларни ташкил этди.\nҲудуднинг умумий импортининг 34,9 фоизи машина ва ускуналар, 16,1 фоизи озиқ-овқат маҳсулотлари, 13,1 фоизи кимё саноати маҳсулотлари, 7,4 фоизи энергия ресурслари, 5,5 фоизи хизматлар, 2,7 фоизи қора ва рангли металлар ва 20,3 фоизи бошқа маҳсулотлар ҳиссасига тўғри келди.\nҚорақалпоғистон Республикасининг 2022 йил I чорагидаги импорт таркиби\nИмпортнинг сезиларли ўсиши қора ва рангли металлар импорти 2,4 баробарга, озиқ-овқат маҳсулотлари импорти 17,9 фоизга, кимё саноати маҳсулотлари импорти 15,9 фоизга ва бошқа маҳсулотлар имопртининг 32,1 фоизга ошиши билан боғлиқ.\n2022 йилнинг I чорагида Қорақалпоғистон Республикасига энг кўп товар ва хизматлар Хитой (25,9%), Россия (24,2%), Қозоғистон (12,9%), Цвейцария (8,5%), Корея Республикаси (8,2%) ва Туркиядан (5,0%) импорт қилинган.\nҚуйида 2022 йил I чорагида ҳудуд импортида энг кўп улушга эга асосий савдо ҳамкор мамлакатлар кўрсатилган.\n2022 йил I чораги бўйича Қорақалпоғистон Республикаси импортида дунё мамлакатларининг улуши\nИмпорт ҳажмининг туманлар (шаҳарлар) бўйича таҳлили шуни кўрсатдики, ҳудуд импортининг энг катта улуши Нукус шаҳри (34,5%), Тўрткўл (13,8%), Тахиатош (10,5%), Мўйноқ (9,7%), Қораўзақ (8,4%) ва Беруний (3,6%) туманларига тўғри келади. Шу билан бирга, ҳудуд импортида Қонликўл (0,23%), Бўзатов (0,16%) ва Тахтакўпир (0,003%) туманларининг улуши кам. Таҳлил қилинаётган давр мобайнида Шўманой туманида умуман импорт амалга оширилмаган.\nЧимбой (импорт 2,8 баробар), Тўрткўл (2,4 баробар), Тахиатош (1,7 баробар) ва Мўйноқ (1,2 баравар) туманлари импорти кескин ошган.\n2022 йил I чораги бўйича Қорақалпоғистон Республикаси Нукус шаҳри ва туманларининг ҳудуд импортидаги улуши\nҚорақалпоғистон Республикаси филиалининг етакчи илмий ходими\nБердах номидаги Қорақалпоқ давлат университетининг 2 босқич талабаси


Тожик депутатлари ўзбек ҳамкасбларидан кўмак сўради\nЎзбекистон ҳудудида Тожикистонга қарашли 320га яқин юк вагонларининг ушлаб турилгани қўшни республикада жиддий муаммоларга сабаб бўлмоқда.\nТожикистон Олий Мажлисининг қуйи палатаси депутатлари ўзбек ҳамкасбларидан тожик поездларининг Ўзбекистон ҳудудида ушлаб турилиши билан боғлиқ вазяитни ҳал этишда кўмаклашишни сўраб, мурожаат қилди.\nМурожаат Ўзбекистон Олий Мажлисининг қонунчилик палатаси раиси Дилором Тошмуҳаммедова номига йўлланган.\n- Ҳурматли Дилором Ғафуржоновна, Тожикистон Олий Мажлисининг намояндалар палатаси икки мамлакат темир йўлларида вужудга келган вазиятдан ниҳоятда ташвишда. Ўзбекистон ва Тожикистон жанубий ҳудудларини боғловчи Термиз-Қўрғонтепа темир йўлидаги ҳаракат шу йилнинг 17 ноябрдан буён бутунлай тўхтатилди. Натижада Тожикистоннинг Хатлон ва Тоғли Бадахшон вилоятларига тегишли 24 минг тонна миқдордаги 320 та юк вагони Ўзбекистон ҳудудида тўхтаб қолди. Бу вагонларда асосан дори дармон, ёнилғи ва қурилиш маҳсулотлари билан бирга гуманитар ëрдам сифатида юборилаëтган озиқ-овқат моллари ҳам бор,- деди мурожаатномани ўқиб эшиттирган парламент қуйи палатаси спикери Шукуржон Зуҳуров.\nШунингдек, баёнотда айтилишича, бир ойдан буён Тожикистонга етиб келмаётган юк вагонларида Афғонистондаги НАТО кучларига тегишли ноҳарбий юклар ва Тожикистонда фаолият қилаётган Туркия, Эрон, Япония каби давлатлар ширкатларига тегишли қурилиш материаллари ҳам бор.\nТожикистон ҳукумати расмийси Зуҳуров жаноблари темир йўллардаги муаммо билан боғлиқ вазиятга баҳо берар экан “Тожикистоннинг Тоғли Бадахшон ва Хатлон вилоятлари иқтисодий қамалда қолган”ини даъво қилди.\n“Ўзбекистон темир йўллари“ ширкати “Тожикистон темир йўллари“ ширкатига юборган телеграммасида 17 ноябрга ўтар кечаси Ғалаба-Амузанг темир йўлида портлаш содир бўлгани сабабли Тожикистоннинг жанубий минтақаларига кетаётган юк вагонлари ҳаракатлари тўхтатилганини маълум қилган эди.\nТожик парламенти спикери Зуҳуровнинг билдиришича, республика темир йўллари ширкати бир неча марта Ўзбекистон томонга расмий мурожаат қилиб, Ғалаба-Амузанг темир йўлида вужудга келган вазият билан яқиндан танишиш ҳамда уни ўз маблағи ҳисобидан таъмирлашга рухсат беришни сўраган.\n“Бироқ, афсуски “Ўзбекистон темир йўллари” ширкати тожикистонлик темир йўлчилар таклифини ҳамон эътиборсиз қолдирмоқда”, деди Зуҳуров.\nШунингдек, Зуҳуров шу ҳафта бошида Тожикистон Бош вазири Оқил Оқилов Ўзбекистон Бош вазири Шавкат Мирзиёевга иккита расмий мактуб йўллаб, икки республика ўртасидаги темир йўлларда вужудга келган муаммо ечимида амалий ёрдам кўрсатишини сўраган.\n- Аммо афсуски, бу томон таклифлари нафақат “Ўзбекистон темир йўллари” ширкати раҳбарлари, балки ҳукумат амалдорлари томонидан ҳам жавобсиз қолдирилмоқда,- деди парламент қуйи палатаси спикери Зуҳуров.\nАйни пайтда БМТ қошидаги Жаҳон озиқ-овқат дастурининг Тожикистондаги ваколатхонаси директори Алзира Феррейра ҳам Ўзбекистон ҳукуматининг ўз ҳудудидан ўтувчи Тожикистон поездлари йўлини ëпиқ қолдираëтгани бу мамлакатда озиқ-овқат тақчиллигига сабаб бўлишидан огоҳлантирганди.\nОзодлик билан суҳбатда, Феррейра хоним Ўзбекистон ушлаб турган 300дан ортиқ вагонлар орасида 23таси БМТга қарашли бўлиб уларга инсонпарварлик ёрдами юклари ортилганини маълум қилди.\n- Юкларнинг асосий қисми озиқ-овқат махсулотидир. Булар ун, ёғ ва ловиядир. Бу юклар БМТ Озиқ-овқат дастури амалга оширадиган лойиҳалар доирасида ишлатилади ва унинг катта қисми қишлоқ жойлардаги бошланғич мактаб болаларини ҳар куни иссиқ овқат билан таъминлашга оид лойиҳа учун ишлатилади. Бундан ташқари қиш кунлари Тожикистоннинг баъзи минтақаларида қашшоқ оилаларини озиқ-овқат рационлари билан таъминлаш лойиҳаси мақсадларида ишлатилади, дейди БМТ вакили.\nФеррейра хонимнинг айтишича, БМТ вакиллари Ўзбекистон расмийларига муаммо хусусида мурожаат қилган, лекин бу хусусда аниқ жавоб олганича йўқ.\nТожикистоннинг Хатлон вилояти ва Кўлоб минтақаси аҳолиси Ўзбекистондан ўтувчи юк вагонларининг келмай қолаётгани боис озиқ-овқат нархининг кескин кўтарилиб кетганидан шикоят қилмоқда.\nШу йилнинг 17 ноябрига ўтар кечаси темир йўлнинг ана шу қисмида рўй берган потлашдан сўнг Тожикистонга қатнайдиган пассажир ва юк поездлари ҳаракати ҳам тўхтатилганди.\nАйни пайтда, кузатувчиларга кўра, Москва сафарига отланган тожикистонлик фуқаролар Душанбе вокзалидан жўнаб кетишга мажбур бўлмоқда.


«COVID-19да ‘капельница’ олманг!..» — блогер нотўғри даволаниши оқибатида оғир пневмонияни бошдан кечиргани ҳақида сўзлаб берди – O'zbekiston milliy paralimpiya assotsiatsiyasi\nTelegram`даги «На бегу» канали муаллифи Малик Каримов коронавирусга чалиниб, нотўғри даволаниши оқибатида пневмониянинг оғир шаклини бошдан кечиргани ҳақида ҳикоя қилиб берди.\n«Дўстлар, ҳаётимнинг сўнгги икки ҳафтаси мушкул дард билан курашда кечди. Мен бу ҳақида батафсил, катта бир пост ёзишни ҳам бошлагандим, лекин кўпчиликни огоҳлантириш, ҳаётларни сақлаб қолиш мумкинлиги сабабли бошимдан ўтказганларимни оралиқ постда ёзишга қарор қилдим. Чунки ҳар дақиқа, инсонлар умри ғанимат!\nДастлабки босқичда ўпка зарарланиши 20 фоизгача етганини билганимизда, илк кунларданоқ юртимизнинг етакчи пульмонологлари тавсияларига кўра муолажани бошладик.\nОмадим кулган экан, аёлим ва иккинчи онам – врач, шу сабабли биз энг мушкул чақириқларга ҳам тайёр эдик. Менинг жисмоний ҳолатим, триатлон ва югуриш билан мунтазам шуғулланишим касалликни енгил шаклда ўтказишга ёрдам беришига чиндан амин эдим.\nАммо, кейин аниқ бўлишича, кўплаб врач ва мутахассислар касаллик ривожланиш механизмини ҳисобга олмай, коронавирусни нотўғри даволашга уринишар экан. Соғлиқни сақлаш вазирлигида бор маълумотларга қарамасдан, коронавирус пневмониясини даволаш ўрнига, улар бактериал пневмонияни даволашар экан!\nМенинг муолажам капельница ва кўп миқдордаги антибиотиклардан иборат эди. Ва бундай даволаш усули мени яна ҳам боши берк кўча томонга етаклай бошлади – бундай муолажанинг 5-кунига келиб, ўпка шишиши ва зарарланиши 70 фоизга етди!\nФақатгина капельница ва антибиотикларни бекор қилган Иммунология институтининг етакчи иммунолог мутахассиси жараёнга фавқулодда қўшилиши ва тузатишлари шарофати билан менинг ҳолатим бир маромга келди. Доимий қон анализларига (СРБ, Д-димер, ЛДГ, интерлейкин, ОАК, ферритин) асосланиб, касаллик кечишини ўзгартириш ва даволанишга муваффақ бўлдик. Ҳозир ҳолатим анча яхши.\nЭнг муҳим жиҳатга эътиборингизни қаратмоқчиман – коронавирус пневмониясини даволаш оддий пневмонияни даволашдан тубдан фарқ қилади, капельница қўйманг! Антибиотиклар эса фақат йўриқнома билан қабул қилиниши керак!» – деб ёзади блогер.\nБош вазир ўринбосари: Коронавирусдан даволашда осма уколдан тўлиқ воз кечишимиз керак\nМалик Каримов унга ёрдам берган врачлар – Азиза Хўжаева, Дилдора Секлер ва Абдусалом Абдураҳмоновнинг билим ва малакасини эътироф этиб, улар томонидан йўлга қўйилган «Тез ёрдам» дастурини кўриб боришни тавсия қилган.\nЭслатиб ўтамиз, «Тез ёрдам» дастури – Масс-медиа фонди томонидан бир қатор ОАВлар билан ҳамкорликда ташкил этилган кўрсатув бўлиб, у бегим кунлари соат 18:00да Milliy телеканалида эфирга узатилмоқда.\nКўрсатувда аҳоли учун COVID-19га оид шифокорлар тавсиялари билан биргаликда тиббиёт ходимлари учун ҳам эксперт маслаҳатлари бериб бориляпти.\nКоронавирус: Тошкентда бир кунда 499 ҳолат аниқланди, Ўзбекистонда жами ҳолатлар сони 28 мингга яқин


Гриппни — аломатлари, шакллари, сабаблари, ташхислаш DAVOLASH\nГриппни — аломатлари, шакллари, сабаблари, ташхислаш, даволаш ва олдини олиш\nГрипп — вирус табиатли ўткир инфекцион респиратор (нафас йўллари) касаллигидир. Грипп вируси жуда юқумли — яъни, унинг кўп ҳолларда инсон танасига кириши касалликнинг ривожланишига олиб келади. Касаллик тана ҳароратининг кўтарилиши билан бирга кечади ва кўпинча 3-5 кундан умумий ҳолат яхшиланади.\nГриппнинг аломатлари ва белгилари\nИнтоксикация натижасида ҳосил бўладиган грипп аломатларига:\nЖуда тез (3-4 соат давомида) интоксикация белгиларининг ўсиши:\nТана ҳароратининг кўтарилиши — 39°C ва юқори;\nМушаклар ва бўғимлардаги оғриқ;\nҚаттиқ бош оғриғи\nИнтоксикация билан бирга параллел равишда респиратор аломатлар кузатилади:\nБаъзида қорин оғриғи ва ич кетиши кузатилади. Гриппда юқори тана ҳарорати бир неча кунгача давом етиши мумкин, кўпинча иситма туширувчи дорилар таъсири натижасида пасаймайди. Касаллик асоратларсиз бўлса грипп 7-10 кун давом етади. Бу вақт давомида грипп аломатлари аста-секин йўқ бўлиб кетиши мумкин, аммо умумий ҳолсизлик икки ҳафтагача давом етиши мумкин.\nГриппнинг бошқа ўткир респиратор вирусли инфекциялар каби йенгил, ўрта, оғир ва жуда оғир шакллари бўлиши мумкин. Бундан ташқари, касалликнинг асоратларсиз ва асоратли шакллари фарқланади.\nГрипп ривожланиши сабаблари\nКасалликнинг юзага келиши сабаблари юқори нафас олиш йўллари шиллиқ қаватини грипп вируслари томонидан шикастланишидир. Инфекция (касаллик) манбаи грипп билан касалланган одам. Касаллик юқишининг асосий йўналиши ҳаво-томчи йўллари: йўталиш, акса уриш, гапириш ва ҳатто оддий нафас олиш. Лекин вирус маиший йўл билан юқиши мумкин — рўмолча, таомлар, чойшаб орқали. Грипп вируси жуда юқумли.\nГриппни ташхислаш ва аниқлаш\nГриппни ташхислаш одатда клиник кўрикка асосланган. Ҳароратнинг кескин кўтарилишида имкон қадар тезроқ шифокорга мурожат қилиш керак. Грипп бўлганда шифокорнинг назорати жуда муҳимдир, чунки бу мумкин бўлган бактериал асоратларнинг бошланишини ўз вақтида аниқлаш имконини беради. Асоратларнинг пайдо бўлиши ҳароратнинг қайта кўтарилиши, йўталнинг кучайиши ва умумий ҳолатнинг бироз яхшилангандан кейин яна ёмонлашиши каби белгилар билан намоён бўлади ва одатда касалликнинг 4-5 кунига тўгри келади. Бу ҳолатда қўшимча таҳлилларни ўтказиш керак — умумий қон таҳлили, кўкрак қафаси ва синуслар рентгенограммаси.\nГриппни даволаш ва касалликни йенгиллаштириш\nГриппни даволаш комплекс муолажаларни талаб қилади, лекин грипп билан курашишда ва организмнинг тикланишида иммун тизим катта рол ўйнайди ва шунинг учун иммунитетни рағбатлантириш чора-тадбирларини қабул қилиш зарур. Тўлиқ дам олиш, кўп суюқлик ичиш (детоксификация қилиш учун), спиртли ичимликлар ва чекишни чеклаш тавсия етилади. Айни пайтда самарали антивирус дорилар гриппнинг давомийлигини, иситма ва бошқа аломатларини сезиларли даражада камайтиради. Бошқа қўлланадиган дори воситаларига:\nСимптоматик даволовчи препаратлар (иситмани туширувчи, балғам кўчирувчи);\nИммуностимуляторлар — бундай хусусиятлар айниқса витамин C да кўп;\nКасалликнинг турли босқичларида вирусга қарши препаратлар;\nАнтибиотиклар фақат иккиламчи бактериал касалликлар мавжуд бўлгандагина буюрилади, улар вирусларга қарши умуман самара бермайди, лекин кўпинча халқ орасида шамоллаш ёки грипп алматлари кузатилганда шифокор кўрсатмасисиз антибиотикларни қабул қилиш кенг тарқалган. Антибиотикларни вирусларга қарши қабул қилиш нафақат самара бермайди, балки бактерияларнинг антибиотикларга қаршилигини оширади.\nГрипп вируси нафас йўллари епителиал ҳужайраларига таъсир қилганлиги боис касалликнинг асоратлари натижасида бактериал касалликлар, жумладан бронхит, пневмония, отит, гайморит ёки бошқа синус яллиғланишларига олиб келиши еҳтимоли бор. Жиддий бактериал асоратларга — менингит, мия қобиғининг яллиғланиши мисол бўла олади. Грипп, шунингдек, беморда мавжуд сурункали касалликларни кучайтириши мумкин.\nГриппни олдини олиш ва профилактик чораларни қўллаш\nГриппнинг олдини олишнинг учун енг самарали йўли — ўз иммун тизимини бутун йил давомида яхши ҳолатда сақлаш ҳисобланади. Иммунитетни мустаҳкамлашнинг турли йўллари бор, булар ўз ичига олади:\nФаол ҳаёт тарзи;\nТўғри ва мувозанатли озиқланиш;\nБошқа асосий тиббий усул бу емлаш бўлади. Вакцинация грипп мавсуми бошланишидан 2-3 ой олдин (одатда октябр-ноябр ойларида) вирус муайян турига (штамм) қилинади. Ваксинация қанча кўп вирус штаммларига қарши бўлса ва қанчалик кўп кишига қилинса, шунча самарали ҳисобланади. Бундай ҳолда, бу аҳолининг катта ижтимоий гуруҳларини ҳимоя қилишга имкон беради. Шунингдек, епидемия даврларида профилактик чора-тадбир тарзида антивирус препаратлардан фойдаланиш тавсия етилади. Гигийена қоидаларига риоя қилиш, касалланган одамлардан йироқ юриш, махсус ниқоблар тақиш, оила аъзолари касалланганда тозаликка еътибор қилиш ва хонани тез-тез шамоллатиш касалланиш еҳтимолини камайтиради


Осиё чемпионати U-14 саралаш баҳслари: Қирғизистон 1- 4 Ҳиндистон | ҚИРҒИЗИСТОН ЯНГИЛИКЛАРИ\nОсиё чемпионати U-14 саралаш баҳслари: Қирғизистон 1- 4 Ҳиндистон\nФутбол бўйича Қирғизистон ёшлар терма жамоаси Осиё чемпионатининг 14 ёшгача бўлган ўйинчилар орасида ўтаётган саралаш баҳсларида рақиби Ҳиндистонга 1:4 ҳисобида ўйинни бой берди.\nҲинд ўйинчилари ўйиннинг 5 дақиқасидаёқ ҳисобни очди — рақиб ҳужумчиси Абутаир Қирғизистон ҳимоясини ёриб ўтиб, дарвозани ишғол қилишга эришди.\nҚўйиб юборилган голдан 13 дақиқа ўтиб қирғизистонлик футболчи Эмир Шигайбаев рақиб жарима майдонида чалиб йиқитилди ва ҳакам Ҳиндистон дарвозаси томон пеналти белгилади.\nБу имкониятни Қирғизистон термаси сардори Азамат Мелисбеков қўлдан бой бермади ва ҳисобни тенглаштирди.\nБироқ қўйиб юборилган голдан кўп ўтмай ҳиндистонлик ўйинчилар ўртадаги голлар нисбатини яна йириклаштирди — рақиб ҳужумчиси Хуантем Қирғизистон дарвозасининг ўнг бурчагига аниқ зарба йўллаб, дарвозабон Вадим Крохани доғда қолдирди.\nБу голдан сўнг Ҳиндистон термаси ҳужумга яна зўр берди ва ҳимоячи Анварнинг майдон бурчагидан ошириб берган тўпи рикошет ҳолати орқали Қирғизистон терма жамоаси дарвозасидан жой олди.\nҚирғизистонлик футболчилар ўйиннинг 41 дақиқасида ўртадаги ҳисобни қисқартириш имконига эга бўлганди, бироқ Данияр Мажидов берган зарба ҳиндистонлик дарвозабоннинг қўлига бориб тушди.\nУчрашувнинг иккинчи бўлимида эса Ҳиндистон ёшлар термаси яна бир марта рақиб дарқозасини ишғол қилиб рақибини ер тишлатди — ҳисоб 1:4.\nҚирғизистон ёшлар терма жамоаси мураббийи Олег Матвеев ўйиндан сўнг ўтган матбуот анжуманида учрашув тақдирини унинг шогирдлари йўл қўйган хатолар ҳал қилганини айтди.\n«Биз йўл қўйган хатоларнинг аксари тўпни йўқотишга ва бизнинг дарвозани ишғол қилинишига сабаб бўлди», – деди Матвеев.\nҲиндистон терма жамаоси мураббийси Нараяна Менон биринчи бўлимда уч гол қўйиб юборганига қарамай, Қирғизистон термаси кучлироқ ўйин кўрсатганини таъкидлаб ўтди.\n«Биринчи бўлимдаги голлар ўйинчиларимизнинг омади туфайли кирди. Мен шогирдларимнинг биринчи бўлимдаги ўйинидан қониқмагандим, бироқ иккинчи бўлимда улар ташаббусни қўлларига олишди», – деб билдирди Менон.\nҚирғизистон ўрин олган D гуруҳининг иккинчи учрашувида Туркманистон термаси футболчилари покистонлик рақибларига йирик 0:6 ҳисобида ўйинни бой берди.\nГуруҳдаги учинчи ўйинини қирғизистонлик ёш футболчилар бугун, 26 апрел куни Покистон терма жамоасига қарши ўтказади.\nҲозирда икки ўйинда 1 очко жамлашга эришган Қирғизистон термаси гуруҳдаги беш жамоа ичида тўртинчи ўринни эгаллаб турибди.\n2014 йилда ўтиши кутилаётган Осиё чемпионати финал босқичига саккиз гуруҳда биринчи ўринни эгаллаган жамоалар йўл олади.\nАвторы: Улугбек Акишев\nАввалги мақолаҚамчи Колбаев ўзига қўйилган айбловга иқрор бўлмаяпти\nНавбатдаги мақолаМаҳкама Колбаев «ўғирлаган» милиционерларни сўроқ қилди


Тушда аёл курсангиз нимани англатади туш табири\nVatanda.Com » Туш табири » Тушда аёл курсангиз нимани англатади\nТушда аёл курсангиз нимани англатади\nТаниш аёлни кўриш, эрининг кучли рашки, аммо у асоссиз бўлади. Шарқий аёл — сезги; севиш қобилияти. Полиция ходимига ахлоқий чекловдир.\nТушда таниш аёллар доимо рамзлар, этиборсиз, атрофга этибор билан қаранг. Ташқи кўринишиз ва хатти-ҳаракатизга боғлиқ ҳаммаси.\nЁш ва чиройли аёлни кўриш, келажакда сизни катта қувонч кутмоқда. Кекса аёл кўрган бўлсангиз- доно қарор чиқариш кераклиги ҳақида гапиради.\nНима учун қари ва хунук аёлни тушга киради? Эҳтимол, сиз ғийбатга қоласиз ва ғам-ғуссага ботасиз.\nКўпинча тушга — севгилиси ёки хотинини бўлиб киради. Агар тушингизда бундай аёлни кўрган бўлсангиз, унда сиз кўнглингизга қаранг. Агар қайғурганизни кўрсангиз унда-ўнгингизда хам шунга тайёр туринг.\nҲомиладор ёки ёш аёлни кўрсангиз- Оилада кўпайиш бўлади.\nТушида аёлнинг жинсий аъзосини кўриш оғир вазиятда қолган кишининг азоблардан халос бўлишига, муҳтож киши учун нажот эшиги очилишига, бўйдоқ кишининг уйланишига; сафарга; шериклик қилишга; сирларни тушунтиришга; яширин нарсаларни бтгтиш; ўрганишга.\nАёл. Билгинки, тушингизда аёлни кўрсангиз, ўз қалбингизни кўрасиз. Агар тушингизда аёл чиройли ва ораста кўринса, демак, сиз ўзингни ўнгингда яхши ҳис қиласиз.\nТушда тилла куриш таъбири - олтин буюмлар, такинчоклар курса нимани англатади\nТушда тилла куриш купинча мухим узгаришлар олдида турганлар одамларда кузатилади. Бундай туш уни курган киши тугри йулда эканлиги ва муваффаккиятга эришиш эхтимоли юкори эканлигини билдиради. Агар буйинга тилла занжир такилган булса, тугри деб билган хаёт йулингиз шунчаки сароб булиб чикиши хавфи мавжудлигидан....\nТушда ургимчак куриш - хашарот чакиши, тури, уни улдириш таъбири\nКупчилик инсонлар ургимчаклардан куркишади ва хатто бу хашарот уларни тушда хам таъкиб килиши мумкин. Тушда ургимчак курса нима булади — куйида дунёдаги энг мащур китоблар буйича батафсил талкин....\nТушда сатил курса нимани билидиради\nБу рамз бир нечта маънони беради. Буни таъбирлаш бизни кўрган тушимизга боғлиқ. Қандай ҳолатда қай вақтда ва атрофга ҳам эътибор берилади. Қадимдан сатил уй ишлари учун жуда керакли бўлган нарса ҳисобланади. Сатил билан сув олишган, унга сут қуюшган ва шунга ўҳшаш....\nТушда Йигит успирин. курса\nЙигит тушда кишининг душманига далолат. Эхтимол неъматдир. ...\nТушда Дулана курса\nТушда Дулана курса У тушда сарик рангли булса, каслликка далолат. Яшил......\nТушда Шим курса\nТушда шим куриш сизнинг фойдангизга узгаришига далолат. Агар......\nТушда Зухал сайёраси. курса\nТушда Зухал сайёраси. курса Тушда Зухал ойга туташган булса, хокимият ёки......\nТушда ПАШША курса\nпаст табака одамларини англатади ва тугри сузга ишора...


Ўзбекистонда Yandex хизматларига ягона обуна – Yandex.Plus йўлга қўйилди - Terabayt.Uz\nYandex компанияси юртимизда ўз хизматларига обуна – Yandex.Plus’ни йўлга қўйди. Обуна бўйича 5000 дан ортиқ фильм ва сериаллар, 60 миллиондан зиёд мусиқий трек ва подкастлар мавжуд. Бундан ташқари, ҳар бир обуначи Yandex.Disk’da қўшимча жой ва такси хизматида чегирмага эга бўлади.\nЎҚИНГ: Telegram ва WhatsApp рақиби – «Яндекс.Мессенжер» тақдим этилди!\n«Ўзбекистон аҳолиси икки йилдан буён бизда мусиқа тинглашмоқда, – дейди Yandex.Music’нинг халқаро ривожланиш раҳбари Амир Бектемиров. – Бизда Ўзбекистонда яшовчи мусиқий муҳарриримиз бор, каталогда мамлакатнинг машҳур ижрочилари кўп.\nБугун биз бизнинг фойдаланувчиларимизни ҳурсанд қиламиз: мусиқага олдинги обуна баҳосида кинони қўшамиз. Худди шу пул эвазига одамлар бир қатор имтиёзларга эга бўлишади».\nКино ва мусиқадан ташқари, обуначилар қуйидагиларга эга бўлишади:\nYandex.Taksi’da «Қулай» ва «Бизнес» тарифлари бўйича доимий 10% чегирмага – у ҳаракатланиш чекловлари ечилиши билан амал қилишни бошлайди;\nYandex.Disk’да қўшимча 10 гигабайт ва исталган тарифда жой харид қилишга 30% чегирма.\nYandex.Music обуначилари аллақачон «Плюс»да – улар унга автоматик равишда эга бўлишди. Қолганлар эса Yandex.Plus’ni исталган вақт расмийлаштиришлари мумкин. Биринчи уч ой обуна 599 сўм, кейинчалик ойига – 15 999 сўм. Обуна тўловини UzCard картаси ёрдамида амалга ошириш мумкин.\nЎҚИНГ: Мишустиннинг биргина сўзидан сўнг «Яндекс» акциялари тарихий максимумдан ошиб кетди\n#Yandex #Ўзбекистон #Яндекс #веб-сервислар #онлайн сервислар #Yandex.Plus


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ушбу компания ходимларга таътилни исталган ерда ўтказиши учун $2000 тўлайди\t16:23, 29 сентябрь\tSteelHouse маркетинг компанияси директори Марк Дуглас (Mark Douglas) ходимларининг ишчанлик салоҳиятини оширишнинг ўзига хос усулини ўйлаб топди ва бу усул самара беришини қайд этди.\nУ ҳар йили ходимлари меҳнат таътилига чиққанида исталган жойига бориб дам олишлари учун бонус тўлашга қарор қилди. Бонус ҳам кичкина эмас, нақд 2000 АҚШ доллар. Бошқача қилиб айтганда, ходим компания ҳисобидан исталган жойига бориб дам олиб келиши керак. Ушбу пулларни нақд пул шаклида олишни, дам олишга сарфлагиси келмаганлар ҳам топилди. Аммо Марк ўз фикрида қатъий туриб олди “Менинг мақсадим ходимларим дам олиш вақтларида бирор ерда дам олиб келишларидир”, — дейди у.\nНатижалар ажойиб. Сўнгги уч йилда 250 нафар ходимдан уч йил ичида бор йўғи беш нафари компанияни шахсий шароитларга кўра тарк этишди. Аниқланишича “бонусли” таътилдан сўнг одамлар янги куч билан қайтиб, йил давомида сермаҳсул ишлашади.\n“Ходимларга шунчаки таътил учун муҳлат бермасдан, дам олишига имкони туғдириб бериш лозим”, дейди у.\nДарвоқе, Марк ушбу бонус пулларни фақат ходимнинг дам олишга бирор ерга кетиши учун тақдим этади, шунчаки пулни тежаб қолишни истагшанларга эса, “Танлаш ҳуқуқи ўзингизда –2000 долларни олиб дам олгани кетасиз ёки бу пуллар куяди.”\nРаҳбарга ёқишнинг 11 усули\tТуркиянинг M&S фабрикасида суриялик қочоқларнинг болалари ишлаши аниқланди\tКарьерангизга путур етказиши мумкин бўлган 10 ибора\tМажбурий ишдан бўшатиш мумкинми?\tКасб танлашда йўл қўйиладиган 5 хато Туркия ҳукумати 13 мингга яқин полициячини ишдан бўшатди\tОтправить


Қора чой ва кўк чой бир дарахтдан олинадими?\nҚора чой ҳам, кўк чой ҳам битта дарахтдан олинади. Улар ўртасидаги фарқ қуритиш жараёнлари билан боғлиқ. Чой ўзида сақловчи теин моддаси туфайли кишига тетиклик, қувват бағишлайди. Унинг таъсири қаҳвадаги кофеин сингари бўлиб, фарқи – қаҳва тез таъсир кўрсатади, аммо у…\nPosted on Aprel 8, 2021 Diyor24\n“Юридик кадрларни халқаро стандартлар бўйича тайёрлаш тизимини янада такомиллаштиришга доир қўшимча чора-тадбирлар тўғрисида”ги Ҳукумат қарори (189-сон, 06.04.2021 й.) қабул қилинди. Қарор билан Тошкент давлат юридик университети ҳузуридаги Юридик кадрларни халқаро стандартлар бўйича профессионал ўқитиш марказига қўшимча вазифалар юклатилди. Марказ, жумладан:…\nКЕЧА 8 ҲУДУДНИНГ ҲАР БИРИДА КОРОНАВИРУСГА ҚАРШИ ЭМЛАШ КЎРСАТКИЧИ МИНГ НАФАРДАН ОШДИ\n7 апрель куни Тошкент ва Нукус шаҳарлари ҳамда вилоят марказларидан жами 15250 нафар киши COVID-19 га қарши эмланди. Бу вакцинациянинг илк ҳафтасидаги энг юқори натижа бўлди. Шу тариқа айни кунгача коронавирус инфекциясига қарши эмланган фуқаролар сони 64 852 нафарга етди….\nКеча ҳам юртимизда 200 нафарга яқин фуқарода коронавирус қайд этилиб, яна 1 нафар бемор вафот этди\n2021 йил 7 апрель ҳолатига кўра, Ўзбекистонда коронавирус инфекцияси қайд этилганлар сони 84322 (+195) нафарни ташкил этмоқда. Янги касалланиш ҳолатларининг: 📌4 нафари Қорақалпоғистон Республикасида, 📌2 нафари Андижон вилоятида, 📌9 нафари Бухоро вилоятида, 📌18 нафари Самарқанд вилоятида, 📌2 нафари Сирдарё вилоятида,…\n2021 йил апрель ойида республикадаги 9 та банк томонидан микроқарзлар таклиф этилмоқда. Банклар таклиф этаётган микроқарз фоизи ва миқдори турлича. Апрель ойида (07.03.2021 йил ҳолатига)банклар томонидан тақдим этилаётган миқрокарзлар бўйича «Банкир кундалиги» телеграм канали аниқлик киритди. Қуйида микроқарз таклиф этаётган…\n“Тошкент метрополитени” УК ва “Метровагонмаш” AЖ (Россия Федерацияси) ўртасида ўнта метро поездини сотиб олиш бўйича шартнома имзоланди. Дастлабки 5та метро поездларини (4-вагонли версияда) етказиб бериш шу йилнинг ёз ойида амалга оширилади. Ўзбекистон Россиядан 52,85 млн. еврога ўнта метро поездини сотиб…


Жанўзенликлардан сўнг Қозоғистоннинг учта шаҳрида ҳам одамлар митингга чиқди\n08 март 2021, Тошкент вақти: 09:10\nЖанўзен шаҳрида митингга йиғилган одамлар.\nҚозоғистоннинг Нур-Султон, Ақтўбе ва Чимкент шаҳарларида жанўзенликларнинг талабларини қўллаб-қувватловчи пикетлар бўлиб ўтди.\nЖанўзен шаҳрида 2-3 сентябрь кунлари юздан ортиқ одам ҳокимият биноси олдига йиғилиб, президент Қасим-Жомарт Тоқаевдан Хитойга ташрифини бекор қилишни талаб этган эдилар. Тоқаев Пекинга 11 сентябрда икки кунлик ташриф билан бориши кутилмоқда.\nАввалроқ Қозоғистон ҳукумати Хитойнинг молиявий қўллови остида мамлакатда 55та ишлаб чиқариш объекти қуришни режалаштираётгани эълон қилинганди. Намойишчилар Тоқаевни Хитойдан қарз олиш амалиётини тўхтатишга чақирдилар.\nНорозилар ишлаб чиқариш корхоналарини Хитой эмас, маҳаллий ширкатлар ва тадбиркорлар қуришлари лозим, деб ҳисобламоқдалар. Шунингдек, улар Хитой билан тузилган шартномалар жамоатчиликка ошкор этилишини талаб қилмоқдалар.\nҚозоғистон ҳукумати норозиларнинг талабларига ҳозирча муносабат билдирмади.


Sensorika » Новости Навои » Ярашув Институти\n26-03-2019, 15:11 - info - Новости Навои\nМустақил Ўзбекистон улкан ўзгаришлар ва ислоҳатлар бошланишига имкон яратди. Ютрбошимиз томонидан илгари сурилган ҳуқуқий демократик давлат ва фуқаролик жамияти қуриш ғояси, ҳеч шубҳасиз, ушбу ўзгаришларнинг сарзамини бўлади. Мустақил ўзбек давлатида ҳуқуқ устуворлигидаги инсон манфаатларини энг олий қадрият сифатида эътироф этадиган жамият бунёд этишга киришилди. Бу концепция миллий қадриятларимизга ҳам, умуминсоний қадриятларга ҳам тўла мос келади.\nСуд-ҳуқуқ тизимидаги ислоҳатларда ҳам адолат ва инсонпарварлик тамойиллари энг устивор вазифа сифатида кўрилди. Ўтган йиллар мобайнида соҳадаги ҳар бир ўзгариш, хар бир янгиланишда гумонистлик ғояларни устун бўлганлигининг ўзиёқ фикримизнинг далилидир.\nХусусан репрессив жазо чораларини камайтириш, жазони белгилашда жазо билан содир этилган қилмишнинг ижтимоий хавфлилик даражаси ўртасидаги мутаносибликни таъминлаш, ўлим жазосининг қўлланиш соҳасини қисқартириб, жазо тури сифатида қонунчиликдан чиқариш, иқтисодий жиноят содир этган шахсларга жарима жазоси қўллаш, эҳтиёт чораси сифатида қамоқ билан боғлиқ бўлмаган эъхтиёт чораларини амалга кенгроқ татбиқ этиш, вояга етмаганлар, аёллар ва кексаларга нисбатан жазоларни юмшатиш, шунингдек ярашув институтини жорий этиш каби ислоҳатлар Ўзбекистон судлов тизимида одиллик ва инсон манфаатларини таъминлаш энг олий мақсад этиб белгиланганини кўрсатди.\nАйтиш мумкинки, “Жабрланувчи билан ярашув” тўғрисдаги алоҳида тоифадаги иш юритиш тартининг татбиқ қилишини жиноят процессуал қонунчилигини такомиллаштиришда муҳум қадам бўлади. Чунки ушбу институт ижтимоий хавфи катта бўлмаган жиноят содир этган шахс, ўз айбини бўйнига олиб, жиноят оқибатида келтирилган зарарни ўз ихтиёри билан тўласа жабрланувчи билан ярашса, суд ишни ҳаракатдан тўхтатади.\nЖабрланувчи ва жиноят содир этган шахснинг суд ҳукмидан аввал ярашиши қатор қулайликларга эгадир. Аввало, жиноят содир этилиши натижасида келтирилган зарар айбдор томонидан томонидан тезда бартараф этилади. Жиноят иши ўзининг мантиқий хулосаси – ҳукм чиқарилишигача борган ҳолларда – жабрланувчининг зарарини қоплаш билан боғлиқ даъво талаблари бевосита қондирилиши мумкин бўлади.\nЯрашувнинг амалга оширилиши жиноят содир этган шахсни тегишли жазо чораларидан озод қилиши баробарида “судланган” деган тамғадан қутулиб қолишга ҳам шароит яратади ва у судланган деб ҳисобланмайди. Шунингдек ушбу тизимнинг ишга тушиши дастлабки тергов ишларини олиб бориш ва ишни судда кўриб чиқиш учун сарфланадиган муддатнинг камайишида ҳам катта аҳамият касб этади.\nНКМК ташаббуси билан Берунийнинг “Минералогия” асари ўзбек тилида нашр этилди\nНавоийда юз бераётган автомобиль ўғирлаш ҳолатлари: жиноятчилар орасида ёшлар, катталар ҳатто аёллар ҳам бор\nОқ туя кўрдингми? Йўқ - 160 миллион сўм маблағ қаерга сарфланди?\n11 январь куни Карманада қотиллик жинояти содир этилди\nАДОЛАТ ЙЎЛИДА САЛКАМ ҚИРҚ ЙИЛ


Эрон сабзавот ва ёзги маҳсулотлар етиштириш бўйича бешинчи ўринни эгаллайди - Parstoday\nЯнвар 09, 2021 12:01 Asia/Tashkent\nЭрон ўзининг хилма-хил иқлими туфайли Яқин Шарқдаги энг йирик сабзавот ва ёзги экинларни ишлаб чиқарувчи ва экспорт қилувчи мамлакатлардан биридир. Шунинг учун мамлдакат жанубида, ҳатто қиш ўрталарида ҳам сабзавотлар етиштирилади ва бу қўшни давлатларнинг аксарияти қишда Эрондан керакли сабзавот ва ёзги маҳсулотлар сотиб олиш сабабига айланган.\nСабзавотлар ва ёзги маҳсулотлар одатда Форс кўрфазининг жанубий соҳиллари, Ироқ ва Россияга экспорт қилинади.\nЭрон сабзапвот ва ёзги маҳсулотларни ишлаб чиқаришда бешинчи ўринда туради\nДунёда бир милллиард тонна маҳсулот ишлаб чиқарадиган 60 миллион гектар қишлоқ хўжалиги ерлари ва сабзавот ва ёзги экинлар экиш билан банд. Эронда 800 минг гектар қишлоқ хўжалиги ерлари сабзавот ва ёзги маҳсулотларга ажратилган, шундан ҳар йили 25 миллион тонна ҳосил олинади. Статистик маълумотларга кўра, Эрон дунёда етиштириш бўйича еттинчи ўриннни ва ишлаб чиқариш бўйича бешинчи ўринни эгаллайди.\nЭрон дунёда етиштириш бўйича еттинчи ўриннни ва ишлаб чиқариш бўйича бешинчи ўринни эгаллайди.\nЭронда сабзавот ва ёзги маҳсулотларни етиштиришнинг ҳозирги майдони 800 минг гектарни ташкил этади ва ҳар йили 25 миллион тонна турли хил сабзавот ва маҳсулотлар, шу жумладан карам, сабзавот ва ёзги маҳсулотлар, сабзи, картошка, помидор каби маҳсулотларни ишлаб чиқармоқда.\nЭрон ўзининг хилма-хил иқлими туфайли энг йирик сабзавот ва ёзги экинларни\nЭрон ўзининг хилма-хил иқлими туфайли Яқин Шарқдаги энг йирик сабзавот ва ёзги экинларни ишлаб чиқарувчи ва экспорт қилувчи мамлакатлардан биридир.\nСабзавот ва ёзги маҳсулотларнинг том маънодаги хусусиятларидан бири шундаки, у мамлакатнинг ҳамма жойларида ва барча фаслларида мавжуддир. Эронда дунёнинг бирон-бир қисмида бу маҳсулотларни етиштириш имкони бўлмаган бир пайтда, Форс кўрфазининг жанубий қисмида сабзавот ва ёзги маҳсулотлари еттиштириш имконияти мавжуд ва шу сабабдан Эрон яхши экспорт қилиш бозорларига эга.\nСабзавот ва ёзги маҳсулотларнинг экспорти одатда Форс кўрфазининг жанубий қирғоғидаги мамлакатларга тўғри келади.


Рашид Бекжоннинг жазо муддати яна узайтирилди\n03 июл 2022, Тошкент вақти: 04:07\n23 феврал куни мухолифатдаги "Эрк" партияси лидери Муҳаммад Солиҳнинг укаси Рашид Бекжон 12 йиллик қамоқ муддатини тўлиқ ўтаб¸ озодликка чиқиши керак эди. Аммо яқинларининг Озодликка билдиришича¸ озодликка чиқарилиш ўрнига Рашид Бекжон бошқа қамоқхонага жўнатилган.\nЎзбекистон қамоқхонасида энг узоқ қолаëтган сиëсий маҳбуслардан бири саналувчи Рашид Бекжоннинг тутқунликдаги ҳаëти тугашига уч ҳафта қолганида у жазо изоляторига ташланди. Сўнгра эса¸ яқинларининг 3 март куни билдиришича¸ бошқа қамоқхонага кўчирилиб¸ янгидан суд қилинган.\nРашид Бекжон Тошкентда 1999 йил 16 февралда содир этилган портлашлардан икки кун ўтиб қўлга олинган ва конститутсиявий тузумга тажовуз қилганликда айбланиб¸ 12 йилга озодликдан маҳрум қилинган эди.\nОзодликка чиқиши лозим кундан 10 кун ўтиб ҳам¸ Рашид Бекжоннинг қайси асосда "раскрутка" қилингани ва унинг жазо муддатига яна қанча муддат қўшилгани маълум эмас.\nОзодлик билан суҳбатда маҳбуснинг турмуш ўртоғи Бозоргул Ўразметова бу ҳақда кимдан ва қандай қилиб маълумот олишни билмай сарсон эканини айтади.\n- Жуманазар акам билан ўғилчам бориб келди. У ерда “Маълумини билмаймиз. Кетган. Бир ойча бўлган. Каттақўрғонда суди бўлиб турибди” дебди. Фақат шу гапни эшитдик. Бошқа гап-сўз йўқ.\nОзодлик: Ҳеч ким кўриша олмасдан қайтиб келдими?\nОзодлик: Нимага Каттақўрғонга жўнатибди? Қанақа суд бўлаяпти экан?\n- Суд бўлиб турибди деган. Бошқа ҳеч гап-сўз айтмаган. Билмайман энди. Бизлар ҳам кутиб ўтирибмиз. Шундан бери ҳеч гап-сўз йўқ. “Каттақўрғонда суди бўлаяпти. Олиб кетганига бир ойча бўлди” дебди улар.\nОзодлик: Энди кимдан¸ қандай ахборот олмоқчисизлар?\n- Билмайман энди.\nОзодлик: Биров энди сизларга расмий қоғоз юборадими?\n- Ўзлари шунақа дебди. Постда турганлар “Ўзлари хабар юборишади” дебди. Кимдан хабар келади билмаймиз.\nОзодлик: Расман озодликка чиқишилари керак эди-а?\n- Ҳа. 23 февралда 12 йиллик муддат тугади.\nОзодлик: Ичкаридаги маҳбуслар орқали нима бўлганини била олмадингларми?\n- Йўқ. Умуман постдан ўтказмабди буларни. “Началникнинг ëнига кириш мумкин эмас” деб постдан ўтказишмабди. Шу ердан қайтиб келишибди.\nОзодлик: Уйда қанақа вазият?\n- Уйда ўтирибмиз шу. Энди хабар келар¸ деб ўтирибмиз. Билмадим энди. Каттақўрғонга борса, киргазишмаса яна.\nОзодлик: Кўнглингиз нимани сезаяпти? Яхшиликка ўхшамаяпти-да тўғрими?\n- Худо хоҳласа¸ яхшилик бўлсин. Яхшиликка нима қилиб ўтирибмиз.\nОзодлик: Олдин ҳам қамоқхонанинг ичида суд бўлганмидилар?\n- Йўқ, суд бўлмаган. Зонанинг ичида суд бўлмаган.\nОзодлик: Зонанинг ичида суд бўлди дегани яна унга муддат қўшиб беради деганими?\n- Шундай¸ деб эшитган эдим. Борганларимда эшитган эдим. Билмайман энди ҳозир Каттақўрғондаги Тоштурмага олиб кетилибди. “Нима бўлишини биз билмаймиз” дебди.\nОзодлик: Аҳволлари ҳақидачи?\n- У ерда ҳеч нарса айтмаган¸ дейди Ўзбекистонда энг узоқ тутқунликда қолаëтган сиëсий маҳбус Рашид Бекжоннинг турмуш ўртоғи Бозоргул опа.


Рўзиқул Бердиев: «Омад рақиб тарафда бўлди» - Спорт UZ - Скачать музыку бесплатно новинки музыки 2016-2017\n“Металлург” – “Насаф” учрашувидан кейин жамоамиз бош мураббийи Рўзиқул Бердиевдан ўйин ҳақидаги фикрлари билан ўртоқлашишни сўрадик.— Ўйин ҳар иккала жамоа учун оғир кечди. “Металлург” жамоаси юзага келган қўлай вазиятдан унумли фойдаланиб, гол уришга эришди ва бу гол ўйин тақдирини ҳал қилди. Бугун омад рақиб тарафда бўлди.Афсуски, бизда ҳам гол уриш учун яхши имконият пайдо қилган вазиятни пучга чиқардик. Умуман олганда, йигитларимизнинг кўрсатган ўйинидан норози эмасман. Бу футбол, футболда ғалабалар ҳам мағлубиятлар ҳам бўлиб туради. Қолаверса, бу мағлубият олдимизга қўйилган мақсаддан оғдирмайди.Бизни олдинда муҳим ўйинлар кутиб турибди. Бу ўйинларга яхшилаб тайёргарлик кўриб, бор имконимизни ишга соламиз ва мухлисларимизни хурсанд қиламиз деган, умиддаман. - деб хабар бермоқда Stadion.uz нашри.


Мазкур битим «Ўзавтосаноат» акциядорлик компанияси билан Япониянинг «Isuzu Motors Ltd.» компанияси ўртасидаги узоқ муддатли ва ўзаро манфаатли ҳамкорликнинг мантиқий давоми бўлди. Шу муносабат билан ўтказилган музокарада томонлар Самарқанд автомобиль заводи фаолиятини ривожлантиришнинг узоқ муддатли стратегиясига оид келишувга эришди. Бунга асосан моделлар турларини янгилаш ва кенгайтириш, маҳаллийлаштириш жараёнини фаоллаштириш, Япониянинг илғор технологиялари ва ишлаб чиқариш жараёнларини жорий этиш кўзда тутилган.\nДавлатимиз раҳбари ташаббуси билан мамлакатимизда автомобилсозлик саноатини жадал тараққий эттириш, мазкур йўналишда миллий маҳсулотлар ишлаб чиқаришни ривожлантириш борасида амалга оширилаётган истиқболли лойиҳалар юксак самаралар бермоқда. Бугунги кунда юртимизда ишлаб чиқарилаётган енгил ва юк автомобилларига, автобусларга хорижий давлатларда ҳам талаб катта.\n«Ўзавтосаноат» акциядорлик компанияси билан Япониянинг «Isuzu Motors Ltd.» компанияси ўртасидаги ҳамкорликка 2007 йилда асос солинган. Ушбу ҳамкорликнинг муҳим босқичи сифатида Самарқанд автомобиль заводида табиий газда ҳаракатланувчи янги турдаги юк автомобиллари ишлаб чиқариш ўзлаштирилганини мисол қилиб келтириш мумкин. Бу дунё миқёсида табиий газни автомобиль ёқилғиси сифатида ишлатиш тенденцияси тобора кучайиб бораётган бир пайтда мамлакатимиз автосаноатининг замон билан ҳамқадам тараққий этаётганидан далолатдир.\n— «Isuzu Motors Ltd.» компаниясининг Самарқанд автомобиль заводи акциядорлигига қўшилиши «Ўзавтосаноат» акциядорлик компанияси билан ҳамкорлигимизни янги босқичга олиб чиқди, — деди «Isuzu Motors Ltd.» компаниясининг ижрочи вице-президенти ва директори Таканобу Фурута. — Ўзбекистонда Президент Ислом Каримов раҳнамолигида олиб борилаётган оқилона иқтисодий сиёсат натижасида мамлакатингизда иқтисодиётнинг барқарор ўсишини таъминлашга қаратилган қулай сармоявий муҳит яратилган. Юртингизда транспорт инфратузилмасини такомиллаштириш ва ишлаб чиқариш тизимини изчил ривожлантириш бўйича амалга оширилаётган лойиҳалар иқтисодиётнинг турли соҳаларида замонавий юк автомобилларига талаб катта эканини кўрсатмоқда. Биз учун улкан иқтисодий салоҳиятга эга бозорларга сармоя киритиш муҳим аҳамиятга эга. Минтақада стратегик аҳамият касб этувчи Ўзбекистон «Isuzu Motors Ltd.» учун муҳим ва ишончли ҳамкор ҳисобланади. Ўзаро ҳамкорлигимиз мустаҳкам асосга эга. Улкан салоҳиятга эга Ўзбекистон барқарор ва изчил ривожланиш йўлидан дадил бормоқда. Ҳамкорлигимизнинг янги босқичига ўтганимиздан ғоят мамнунмиз.\nИмзоланган ҳужжат ўзаро ҳамкорликнинг янада мустаҳкамланишига, мамлакатимиз автомобилсозлик саноатининг бундан-да равнақ топишига хизмат қилади.\nМазкур рукндаги бошқа мақолалар: « Фойдаланиш муддати узаяди\tСарҳисоб ва истиқболдаги вазифалар »


Компас тайёрлашнинг оддий йўли » Скачать музыку бесплатно новинки музыки 2016-2017\nЗамонавий сайёҳ сафарга чиқаётиб тиш-тирноғигача қуролланиб чиқади: смартфон, навигатор, зарядлаш қурилмаси, фотоаппарат — санасак саноғига етишимиз қийин. Лекин техникага ҳар доим ҳам ишониб бўлмайди, панд бериб қолиши мумкин. Ана шундай ҳолатларда эса сизга табиат билан ёлғиз қолганингизда қандай қилиб вазиятдан чиқиб кетиш борасида ўрганганларингиз асқотади. Шунинг учун биз сизга компас тайёрлашнинг энг осон усулини ўргатмоқчимиз. Бунинг учун сизга сув учун идиш, игна ва ҳар қандай сувга чўкмайдиган нарса (пенопласт, губка, пўкак тиқин ёки оддий япроқ) керак бўлади. Идишни олиб, уга сув қуямиз. Сўнгра игнанинг бир учини магнитлаймиз: бунинг учун магнитдан фойдаланилади, магнит йўқ бўлса мато ёки сочларингизга ишқаласангиз ҳам бўлади. Энди эса магнитланган игнани сувда чўкмайдиган нарса устига қўйиб, аста сув тўлдирилган идишга қўямиз. Бир оздан сўнг игнанинг магнитланган учи шимол томонни кўрсатади. Буни қуйидаги видороликда ҳам кўришингиз мумкин: Manba: xabardor.uz


Windows’га пароль қўйиш ва уни олиб ташлаш - Terabayt.Uz\nОперацион тизимни пароль билан ҳимоялаш яхши, албатта, аммо баъзан у ноқулайликларга ёки ҳатто муаммоларга ҳам сабаб бўлиши мумкин. Шу боис, Windows тизимида турли ҳолатларда пароль билан ишлаш йўлларини ўрганиб қўйсак зарар қилмайди.\nЭътибор беринг: бу мақоладаги йўриқномаларнинг аксариятини бажариш учун сиз Windows локал аккаунтингиздан маъмур ҳуқуқлари билан фойдаланишингиз керак бўлади.\nКомпьютерга пароль ўрнатиш\nАгарда компьютерингизга бошқалар рухсатингизсиз тегинмаслигини истасангиз, ундаги Windows тизимини пароль билан ҳимоялаганингиз маъқул. Шунда сизнинг созламаларингиз ва маълумотларингиз хавфсизликда бўлади. Ҳар гал компьютерни ёққанда, аккаунтни (учётная запись) алмаштирганда ва уйқу режимидан чиқарганда, Windows пароль сўрайди.\nУнга пароль қўйиш усули эса тизимнинг турли версияларида сал фарқ қилади, шу боис улардан ҳар бирига тўхталиб ўтамиз.\nWindows 10’га пароль қўйиш\n«Пуск» бўлимидан шестерняча шаклидаги «Параметры» бўлимига, ундан эса «Учётные записи»га кириб, «Параметры входа»ни танлайсиз.\n«Пароль» банди остидаги «Добавить»ни босасиз.\nТизим кўрсатмаларига амал қилган ҳолда тегишли майдончаларни тўлдириб чиққач, «Готово»ни босинг.\nWindows 8 ва 8.1 версияларида пароль ўрнатиш\nЎнг ён панелдаги шестерняча шаклидаги «Параметры»ни босасиз, ундан «Изменение параметров компьютера»га кирасиз. Очилган ойна менюсида «Учётные записи» (ёки «Пользователи»)ни, сўнг эса «Параметры входа»ни танлайсиз.\n«Создание пароля» тугмачасини босасиз.\nКеракли майдончаларни тўлдиргач, «Далее» ва «Готово» тугмачаларини босинг.\nWindows 7, Vista, XP версияларига пароль қўйиш\nБуларда «Пуск»ни босиб, «Панель управления»ни, кейин эса «Учётные записи пользователей»ни танлашингиз лозим.\nКеракли аккаунт (учётная запись)ни танлаб, «Создание пароля»ни босинг, ёки бирданига ўз аккаунтингизга пароль яратиш учун «Создание пароля своей учётной записи»ни босинг.\nТизим кўрсатмаларига амал қилган ҳолда тегишли майдончаларни тўлдириб чиққач, «Создать пароль» тугмачасини босинг.\nWindows’нинг барча версияларида кириш паролини бекор қилиш\nАгар компьютерингизга бошқалар тегинишидан чўчимасангиз, у ҳолда сизга паролнинг кераги йўқ. Ҳар гал тизимни очганда паролни киритиб ўтирмаслик учун пароль ҳимоясини олиб ташласангиз ҳам бўлади. Буни эса қуйидагича амалга оширасиз:\nWindows + R тугмачаларини бирга босиб, буйруқлар сатрига netplwiz (ёки у ишламаса – control userpasswords2) сўзини ёзиб, Enter тугмасини босинг.\nОчилган ойнада мазкур тизимдаги аккаунтлар рўйхати кўринади; улардан қай бирининг паролини олиб ташламоқчи бўлсангиз, уни белгиланг, «Требовать ввод имени пользователя и пароля» банди ёнидаги галочка белгисини олиб ташланг ва ОK тугмачасини босинг.\nЧиққан ойнада паролни теринг, уни тасдиқланг ва яна ОK тугмачасини босинг.\nБу билан Windows фақат компьютерни ёқиш пайтидагина паролни сўрашни бас қилади. Аммо бу ҳолда кейинчалик сиз экранни блокласангиз (Windows + L тугмачалари билан), тизимдан чиқсангиз ёки компьютер уйқу режимига ўтиб қолса, барибир яна дисплейда пароль сўрови чиқаверади.\nАгарда бу созламаларни ҳам ўзгартирувчи «Требовать ввод имени пользователя и пароля» опциясига кира олмасангиз ёки Windows паролини узиб қўйиш эмас, балки умуман ўчириб ташлашни истасангиз, у ҳолда тажрибалироқ фойдаланувчиларга мўлжалланган бошқа усулни қўллаб кўришингиз керак.\nБунинг учун эса, мақоламизнинг бошидаги йўриқномалардан бири ёрдамида аккаунтларни бошқариш бўлимини очинг. Агарда очилган бўлимда, сиз Microsoft онлайн-профилидан фойдаланаётганингиз (email ва парол орқали кириладиган) ҳақидаги ёзув чиқса, бу аккаунтни узиб қўйинг. Кейин эса тизим кўрсатмаларига амал қилган ҳолда локал профиль очинг, аммо бу жараёнда пароль майдончасини тўлдирманг.\nЭътибор беринг: Microsoft аккаунтини узиб қўйганингиздан кейин тизим сизнинг турли компьютерларингиздаги созламаларингиз ва файлларингизни ўзаро синхронлашни тўхтатади. Шунингдек, айрим дастурлар ишламай қолиши ҳам мумкин.\nАгарда аккаунтларни бошқариш менюсида бошиданоқ локал профиль фаол бўлса, у ҳолда жорий паролни ўзгартиринг, аммо бу жараёнда янги пароль киритиш майдончасини бўш қолдиринг. Агарда янги пароль ўрнатмасангиз, эскисини ўчириш жараёнида тизим уни қайта сўрамайди.\nУйқу режимидан чиқишдаги паролни олиб ташлаш\nАгарда Windows’га кириш пайтида пароль сўрашни олиб ташласангиз ҳам, барибир «уйғониш»да, яъни уйқу режимидан чиқишда яна пароль сўрайверади. Бу функцияни энди қуйидаги йўриқномалар асосида алоҳида ўчиришингиз лозим.\nWindows 10, 8.1, 8, 7 ва Vista’да «уйғониш» паролини олиб ташлаш\nWindows қидирув сатрига «Электропитание» деб ёзинг ва топилган шу номдаги бўлим ҳаволаси устига босинг. Ёки уни Бошқарув панели – «Панель управления»дан ўзингиз топсангиз ҳам бўлади.\nБизга керакли бўлим – «Запрос пароля при пробуждении»ни, кейин эса «Изменение параметров, которые сейчас недоступны»ни босинг ва «Не запрашивать пароль» опциясини байроқча билан белгилаб қўйинг.\nWindows XP версиясида «уйғониш» паролини олиб ташлаш\nБошқарув панелидаги «Электропитание» бўлимини очинг.\nЧиққан ойнадаги «Дополнительно» варақасини босинг ва ўзгартиришингиз керак бўлган «Запрашивать пароль при выходе из ждущего режима» банди ёнидаги галочкани олиб ташланг.\nWindows барча версияларида паролни буткул йўқотиш\nАгарда паролингизни унутиб қўйиб, ўзингизнинг Windows маъмури сифатидаги локал профилингизга кира олмаётган бўлсангиз, операцион тизимни қайтадан ўрнатишингиз шарт эмас. Бундан осонроқ йўли бор – пароль ҳимоясини олиб ташлаш. Бунинг учун сизга бошқа компьютер, USB-флешка ҳамда паролни олиб ташловчи бепул утилита керак бўлади.\nБошқа компьютерда тизимни юкловчи флешка яратинг\nИсталган бошқа компьютерга Lazesoft Recover My Password дастурининг ўрнатилувчи файлини кўчириб олинг.\nОлинган файлни шу компьютерда ишга тушириб, ўрнатишни амалга оширинг.\nКомпьютерга бўш флешкани уланг. Агарда флешкангизда бошқа файллар бўлса, уларни шу компьютерга кўчириб вақтинча сақлаб турсангиз ҳам бўлаверади – ишларни битказгач қайтариб оласиз.\nLazesoft Recover My Password дастурини очиб, Burn Bootable CD/USB Disk Now! деган жойини босинг ва дастур кўрсатмаларига амал қилган ҳолда, ўрнатувчи флешка яратинг (бунда флешка ичидаги файллар ўчиб кетишини инобатга олинг).\nКомпьютерингизни флешка ёрдамида ёқинг\nБошқа компьютерда тайёрланган ўрнатувчи флешкани паролини унутиб қўйганингиз – очилмаётган компьютерга тиқинг.\nКомпьютерингизни ёқинг (ёқиқ бўлса – ўчириб-ёқинг) ва унинг юкланиш жараёнида BIOS созламаларига ўтиш тугмачасини босинг. Одатда бу F2, F8, F9 ёки F12 тугмачаларидан бири бўлади; бу эса қурилманинг ишлаб чиқарувчисига боғлиқ. Аксарият ҳолларда компьютер ёнаётганида, BIOS юкланиши жараёнида ўша тугмача номи экранда бошқа матнлардан кўра ёрқинроқ қилиб кўрсатилади.\nBIOS менюсида туриб, компьютернинг ёнишини созловчи Boot бўлимига ўтинг (кўп ҳолларда тизимнинг ўзи сизни бирданига ўша бўлимга ўтказади).\nBoot бўлимида экранда пайдо бўлган қурилмалар рўйхатидан флешкани биринчи ўринга қўйинг. Агар бунинг қандай бажарилишини билмасангиз, яхшилаб қаранг – ён томонда бошқариш бўйича кўрсатмалар бўлиши керак.\nАгарда BIOS ҳам сизга номаълум пароль билан ҳимояланган бўлса, у ҳолда иложи йўқ – Windows паролини Lazesoft Recover My Password орқали олиб ташлай олмайсиз.\nУндай бўлмаса, BIOS интерфейси қандай бўлишидан қатъи назар, амалга ошириладиган ҳаракатлар кетма-кетлиги тахминан бир хил бўлади: Boot юкланиш менюсига кириш, биринчи манба сифатида керакли флешкани белгилаш ва ўзгаришларни сақлаш.\nШундан кейин компьютер Lazesoft Recover My Password утилитаси ёзилган флешкадан юкланади ва кейинги босқичга ўтасиз:\nLazesoft Recover My Password ёрдамида паролни йўқотиш\nLazesoft Live CD (EMS Enabled)’ни танлаб, Enter тугмачасини босинг.\nLazesoft Recover My Password кўрсатмалари ёрдамида ўз аккаунтингизнинг паролини олиб ташланг.\nШуларни амалга оширганингиздан кейин Windows сиздан эски паролни сўрашни бас қилади, сиз эса мақоламиз бошидаги йўриқномалар асосида янги пароль ўрнатишингиз мумкин.\n#BIOS #kompyuter #Lazesoft Recover My Password #Windows #маслаҳат #парол #хавфсизлик


Kutubxona - Abduqayum Yoʻldosh. Javobi bor... (hikoya) / Kiril\nSiz shu sahifadasiz: Abduqayum Yoʻldosh. Javobi bor... (hikoya) / Kiril\nАсар номи Жавоби бор... (ҳикоя)\nЖавоби бор... (ҳикоя)\n— Бўлди-да, энди, тоға. Лектсия ўқимаган бир сиз қолувдингиз!.. Шуни билиб қўйинг, биз ҳам ҳамма томонни ўйлаб, мулоҳаза қилиб, кейин шу қарорга келганмиз.\n— Нега тушунмайсиз, тоға, — жиғибийрони чиқди Наримоннинг. — Бу ахир... нима дейди, ҳалиги... нежелателнўй, яъни ҳозирча керак бўлмаган бола. Биз ҳали ўқишни битиришимиз керак, диплом олишимиз керак. Мен тузукроқ жойга ишга кириб, оёққа туриб олишим керак. Иккинчи курсдан эр-хотин бўлиб олсак, қачон ўқиймиз, қачон... ҳалиги... нимайди... қачон камолга етамиз, тоға?\nНаримон «дод» деб юборишдан ўзини базўр тийиб турган одамдек тишларини тишларига қаттиқ босди.\n— Нега тушунмайсиз-а, тоға! Ахир ўзларингизда ҳам «Оилани режалаштириш» деган гаплар бор-ку. Ўзларингиз ҳам аёлларга кетма-кет туғиб ташлайвермасликни маслаҳат берасизлар, маслаҳат бериш ҳам гапми, баъзида талаб ҳам қиласизлар.\n— Мен сенга айтаяпман, — таъкидлаб гапирди Каримжон ҳамон ғазабдан қалт-қалт титраганча. — Укангнинг ақли заифлигига ароқни сабаб қилиб кўрсатма... — Шундан кейин жарроҳ стол устида турган қоғозларни Наримоннинг қўли тагидан тортиб олди-да, қалт-қалт титраган кўйи шоша-пиша уларга қараб чиқди, ултра-товушли ташхис хулосасини эса кўзларига яқин келтириб, диққат билан ўқиди. — Сен бола уч ой бўлмади деб менинг бошимни қотирасан. Мана, УЗИ ёзиб қўйибди-ку ўн беш ҳафталик деб. Бўлди! Тамом! — Каримжон жаҳл билан ўнг қўлини юқорига кўтарди. — Уч ойликдан ошган болани аборт қилиб, онасини ярим жон қилиб қўядиган аҳмоқ дўхтир йўқ! Бўлмайдиям! Келинга ҳаммасини яхшилаб тушунтир! Ўйламасдан иш қилмасин! Айтдим-ку, ҳаммасини ўзим тўғрилайман деб!.. Катта тўй қиламиз!..\n— Сиз китобларингизни ўқиб юраверинг, тоға. Атрофга қаранг! Замондан орқада қолиб кетгансиз! Ўн беш ҳафталик деб ваҳима қиласиз! Менга деса йигирма ҳафталик бўлмайдими! Олдирамиз дедимми, олдирамиз! Сизга қолса, болани туғдириб, мени унга энага қилиб қўйсангиз!.. Атрофга қаранг, тоға! Қўйинг китобларингизни!.. Сизни бекорга ёмон кўришмас экан. Ўзи бўларингиз бўлиб қўйган экан. Ростданам ишдан бошқа нарсани билмас экансиз... Уялмасдан бизда бунақанги аҳмоқлар йўқ, деб мақтаниб қўясиз. Ростини айтсам, ўтган сафар худди шу балнисангиздан биттаси пулини қуртдек санаб олгач, қилиб ташлаганди абортни. Бу гал пул бегона бўлмасин дегандим. Ҳозир коридорга чиқиб, ўша сиз «аҳмоқ» деган врачлардан биттасини топаман-да, келишаман-қўяман. Пулини олгандан кейин қилмай ҳам кўрсин-чи. Нари борса «Вақтидан ўтиб кетибди» деб сал кўпроқ олар. — Шу ерга келганда Наримон нафрат билан пишқирди. — Худди ўтган сафаргидай... Тилларинг бирми дейман-да...\n— Одам эди! — шартта тоғасининг гапини кесди Наримон. — Одамнинг дардини тушунадиган, баҳонада уч-тўрт сўм ишлаб олишдан ҳам қочмайдиган одам эди!.. Сизга ўхшаб «Ўзиям емас, бировгаям бермас» бўлиб ўтирмайдиган!..\nКаримжон даҳшат ичида «оҳ» тортиб юборди ва курсиси ёнига жонсиз тана мисоли гурсиллаб қулади.\nКаримжон «Стресс ҳолати, зўриқиш» каби умумийроқ ташхислар остида ҳамкасбларининг зўри билан ўзи ишлаётган шифохонада уч кунча ётиб даволанган бўлди.\nКаримжон жарроҳ сифатида дарҳол барисини тушунди: жувон аборт оператсиясидан чиқиб келмоқдайди... Инсофсизлар ҳеч бўлмаса бир кеча ётиб, дам олишига ҳам рухсат беришмабди шўрликка... Агар ҳозир қон кетсами...\nБирдан Каримжон сесканиб кетди. Илло жарроҳ жияни Наримон ўз ниятига етганини, яъни «суйган қизи»ни иккинчи бор аборт учун столга ётқизганини пайқаганди...\nEшик оҳиста, назокат билан тақиллади.\nEшик ортидан қиз боланинг этни жимирлатиб юборар даражада майин, сеҳрли овози эшитилди:\nВоқеалар тизими салгина тушунарлироқ бўлмоғи учун, йигирма йил ортга қайтишимизга тўғри келади.\nХўжаликдан ўттиз чақиримча олисда жойлашган, кўп йиллар ҳарбий қисм жангчилари танклар билан машғулотлар ўтказгани сабабли аҳоли орасида «танкодром» номи билан машҳур уч юз гектардан ошиқроқ улкан ҳудуд ўзлаштириладиган бўлди.\nЎсмирларга Акмал исмли қирқларга бориб қолган, шу ёшида безорилиги учун икки марта «ўтириб чиқишга» ҳам улгурган, баданига турли расмларни чизиб ташлаган зўравон баттол нақ эшакдай келадиган «Барон» лақабли кучуги билан бригадирлик қиларди. Афтидан, хўжалик раиси ҳам безори Акмалнинг узоқроқ юришини истаб шу ёқларга сургун қилганди...\nАкмал бригадир Олия исмли индамас хотини ва ўн тўрт яшар қизи Назокат билан «танкодром»нинг нариги чеккасидаги чайлада яшарди.\nОдатда, ичиб олган Акмал дароз (дарвоқе, болалар уни орқаворатдан «Ажал» деб чақиришарди) тонг саҳарда, ҳали қуёш уфқда юз кўрсатмасдан келиб болаларни уйғотарди. Тўғрироғи, у болаларни уйғотиб ўтирмас, балки катта пақирда атай кўтариб келган муздай сувни уларнинг устига сепарди... Ана шундан кейин бир-иккита ортга қолганларни Баронига «ол-киш»латиб ўтирарди.\nМасхара шу билангина тугаб қолмасди. Акмал дароз эринмасдан болаларнинг ишини назорат қилиб юрар, биронтаси сал дангасалик қилиб қолса, бало-қазодай унинг устига бостириб борарди-да, қўлидаги қуроли — ер ҳайдаш пайти «танкодром»дан топиб олган одам болдир суягини азот кўтарганча:\nКаримжон қаторасига уч кеча шу қизни тушида кўриб чиқди. Шўрлик зор-зор йиғлаб, нуқул «Қутқаринг...» деб ёлворармиш.\nЎша оқшом яна қизни тушида кўрди. Лола япроғидай муниса ҳамон зор-зор йиғлар ва Каримжонга «Қутқаринг... қутқаринг...» дея илтижо қиларди...\nКўзлари олайиб кетган дарозни жумланинг маъноси эмас, йигитчанинг гап қайтаришга журъат этганлиги қутуртириб юборди. У болдир суягини азот кўтардию, Каримжоннинг орқасига, умуртқа поғонасига куч билан туширди. Йигит «иҳ» дедию, гурсиллаб ерга йиқилди.\nКимдир чайлада қайдандир пайдо бўлиб олган «аптечка»дан битта термометр топиб келган экан, ўшани дарров йигитчанинг қўлтиғига қўйишди.\nОнг-шуурини қоплаган ғазаб, алам, чорасизлик туйғуларини босиб-янчган кўйи тўсатдан Каримжоннинг миясига бир фикр ўқдай ўрилди: «Ўлдираман уни!..»\nКаримжон кўп китоб ўқирди. Бир асарда Гамлетнинг отаси қулоғига симоб қуйилиб ўлдирилганини ўқиганди. Яна бир китобда Бухоро амирининг бош хотини кундошидан қизғаниб, эрининг қулоғига симоб қуйгани ҳақидаги лавҳага ҳам кўзи тушгандай бўлувди.\nОхир-оқибат қалбини ҳам забт этган нафрат унга «Ўлдир! Ўлдир!» дерди. Қурол ҳам ўз-ўзидан қўлига тушиб қолганди.\nЙигитчанинг қўллари мушт бўлиб тугилди, кўз олди қоронғилашди. «Ўлдираман!» дея пичирлади у ўзига ўзи...\nEртаси куни тушга Каримжон тўғри дароз Ажал оиласи истиқомат қиладиган чайла томон юрди.\nКаримжон ўзини ўзи баттар асабийлаштиришга уринган кўйи дароз ҳақида нафрат билан ўйлашга ҳаракат қилганча қозон устига энгашди ва чўнтагидан термометрни чиқарди.\nEнди ўзидан жаҳли чиқа бошлаган йигитча қандайдир ғайри табиий тарзда термометрни қайнаб турган қозонга тиқди...\nНимадир «тирс» этиб сингандай бўлди.\nКаримжон медитсина институтига ўқишга кирди. Уни имтиёзли диплом билан битиргач (зеро, энди у оромни фақат тинмай ўқиш ва ишлашдан оларди, токи ҳориб-чарчаб, оқшом кўрпасига қуласину ухлаб қолсин, ана шундагина ўтмиш хотиралари уни безовта қилолмайди, азобдан симиллаб турган кўксига янги пушаймон қозиғини қоқолмайди), жарроҳлик билан шуғуллана бошлади. Тез орада «қўли енгил жаророҳ» деган ном орттирди.\n«Нексия» тун зулматини ёрган кўйи олдинга интилди.\n— Қаёққа ҳайдай? — сўради Каримжон Назокат томон ўгирилиб.\n— Вилоят йўл-патрул хизмати инспектори катта сержант Набиев, — дея ўзини чест бериб таништирди. — Марҳамат қилиб ҳужжатларингизни кўрсатсангиз.\nШу маҳалгача қовоғидан қор ёғиб турган катта сержантнинг бирдан юзи ёришди:\n— Сиз отамни оператсия қилиб, ўлимдан қутқариб қолгансиз... Лекин сиз ҳозир кетаверинг. Қайтишингизда бафуржа ҳангома қиламиз...\nДарров газни босган Каримжон жарроҳнинг хаёлига «Бу далли-ғулли катта сержант Назокатга эътибор ҳам бермади-я. Худди кўрмагандек», деган ўй келди ва беихтиёр:\n«Нексия» қишлоққа кириб келди.\n— Қаёққа ҳайдай?\nМашина собиқ «танкодром», энди эса бир текис ғўза ва буғдойлар ўсиб ётган, дов-дарахтларга бурканган далага кириб келди.\nНиҳоят «Нексия» тўхтади.\nУ ҳаммасини тушунганди... «Наҳот... наҳот ажр деганлари шу бўлса...» деган фикр ўтди жарроҳнинг вайрона қалбидан.\nТонгга яқин ўз далаларига келган деҳқонлар улкан дарахтлар бағридаги оддийгина чайла ёнида эшиклари ланг очиқ турган «Нексия» машинасини кўришди. Машинадан уч-тўрт қадам узоқда эса ўттиз-ўтиз бешларга борган, кўринишидан зиёли, аммо оёқларига шиппак илиб олган бир йигит ерни қучоқлаганча ўлиб қолганди.\n"http://www.kutubxona.com/wiki/index.php?title=Abduqayum_Yoʻldosh._Javobi_bor..._(hikoya)_/_Kiril&oldid=13346" dan olindi


ЎзА - Болалар кутубхонаси чорлайди\n13.04.2017 17:41 Чоп этиш версияси\nАхборот-коммуникация воситалари шиддат билан ривожланаётган XXI асрда “интернет бор-ку, кутубхона хизматидан фойдаланиш шартми...” деган гаплар ҳам қулоққа чалиниб қолади. Аслида интернет тармоғи ўзига хос кутубхона. Аммо унда фойдаланувчининг ахборот хавфсизлиги таъминланмаган. Холис бўлмаган, ёлғон, ёвузликни тарғиб қилувчи ахборотлар ҳам бор унда. Кутубхонанинг ўқувчи ахборот-маънавий эҳтиёжини қондириш борасида ўрни бошқача. Ўзбекистон Республикаси Халқ таълими вазирлиги тасарруфидаги Республика болалар кутубхонаси фаолияти бунга мисол.\nРеспублика болалар кутубхонаси 13 мингдан зиёд китобхонга хизмат кўрсатади. Зиё масканининг умумий фонди 200 мингдан зиёд китоб ва 6 минг 500 га яқин электрон адабиётдан иборат. Фойдаланувчиларнинг аксарияти мактабгача таълим муассасалари тарбияланувчилари, умумтаълим мактаблари, коллеж ва лицейлар ўқувчиларидир. Кутубхона хизматидан ота-оналар, таълим муассасалари педагог-ўқитувчилари, кенг аҳоли фойдаланмоқда.\nКутубхонанинг мактаб ёшигача ва бошланғич синф ўқувчиларига хизмат кўрсатиш бўлимидамиз. Ўқув залида 20-25 чоғли ўғил-қиз китоб мутолааси билан банд. Айримлари кутубхоначи опалари кўмагида китоб танламоқда. Ўқиган асарлари ҳақида баҳслашиб турганлар ҳам бор. Бу бўлимда боғча ёшидаги болаларни китобга жалб этиш мақсадида ўзига хос мультимедиа бурчаги ташкил қилинган. Унда кичкинтойларга миллий эртакларимиз асосида ишланган мультфильмлар намойиш этилиши билан бирга, интерфаол ўйинлар ҳам уюштирилади.\nЮқори синф ўқувчиларига таълим ресурслари бўйича ахборот хизмати кўрсатиш бўлимида очиқ китоб фонди ташкил этилган. Шунингдек, алифбо ва тизимли каталоглардан фойдаланиб буюртма бериш имконияти ҳам мавжуд. Ўқув залидаги махсус жавонларда кутубхонанинг энг нодир китоблари, бадиий адабиётлар, энциклопедиялар, луғатлар, дарсликлар, газета ва журналлар тахламлари жамланган.\nЎқув залида бир ўқувчи эътиборимизни тортди. Мутолаа қилаётган китобидан завқланаётган бўлса керак, гоҳида кулиб-кулиб қўяди. Ёнига бордик. Болалар адиби Худойберди Тўхтабоевнинг “Сариқ девни миниб” асарини ўқиб ўтирган болакай Мирзо Улуғбек туманидаги 64-умумтаълим мактаби ўқувчиси Козим Абдуқаюмов экан.\n"Бу ерда турли хил кечалар, таниқли ёзувчилар, шоирлар, машҳур кишилар билан ҳам учрашувлар тез-тез ўтказилади", дейди у. Козим севимли адиблари Худойберди Тўхтабоев, Анвар Обиджон билан бўлган учрашувлар таассуротларини ҳам сўзлаб берди.\nКутубхонанинг маънавият, маърифат ва санъат йўналишидаги медиаресурс бўлими мусиқа, рақс, кино, театр, тасвирий санъатга оид 4 минг нусхадаги адабиётларни ўзида жамлаган. Ноталар китоблари ҳам алоҳида жавонларда жойлаштирилган. “Ўзбекистон адабиёти ва санъати” газетаси, “Театр”, “Санъат”, “Саодат”, “Гулистон”, “Веселые нотки”, “Юный художник” журналлари тахламлари ҳам бор. Бўлим фаолияти доирасида юртимизнинг таниқли санъат усталари, кино актёрлари, шоирлар ва композиторлар билан учрашувлар ўтказилар экан. Энг кичик ёшдаги мактаб ўқувчилари учун “Мусиқий меҳмонхона” бурчаги ташкил этилган. Бу ерда болакайлар ўзбек ва жаҳон мумтоз мусиқаларини тинглайди, кўргазмага қўйилган мусиқа асбоблари билан ҳам танишиш имкониятига эга.\n– Вазифамиз болалар ва ўсмирларнинг электрон кутубхона, интернет, китоб ва видеодан фойдаланиш маданиятини шакллантириш ва бойитишдан иборат, – дейди кутубхонанинг жаҳон ахборот ресурслари ва янги технологиялар бўлими бошлиғи Мастура Алимова. – Кутубхона фаолиятига янги технологияларни жорий этиш ва китобхонларга хизмат кўрсатишнинг янги усулларини яратиш мақсадида интернет синфи ва лингофон хонасини ҳам ташкил этганмиз. Улар DVD, эшитиш мосламалари, ясси экранлар каби аудиовизиуал аппаратлар билан жиҳозланган. Бу кўзи ожиз ва ҳаракати чекланган болалар ва ўсмирларга ҳам хизмат кўрсатиш имконини бермоқда.\nБўлимнинг барча компьютерлари интернет тармоғига уланган. Ўқув зали видеопроектор, DVD, видеомагнитофон, аудиокучайтиргич ва микрофонлар билан таъминланган. Болаларга компьютердан фойдаланиш қоидалари ўргатилмоқда. Бунинг учун “Компьютер кутубхонаси” бурчаги ташкил қилинган бўлиб, унда ахборот технологиялари, компьютер саводхонлигига оид илмий-оммабоп нашрлар, дарсликлар ва қўлланмалар жамланган.\nИнтернет тармоғида Республика болалар кутубхонасининг ўзбек ва рус тилларида “Kitob.uz” ва “Taqvim.uz”сайтлари ҳам фаолият кўрсатмоқда Бу сайтларнинг маълумот базаси доимий бойитиб борилади. "Kitob.uz" сайтида таниқли шоир ва ёзувчилар иштирокида ҳар ойда бир марта онлайн мулоқот ташкил этилмоқда.\nРеспублика болалар кутубхонаси ўз нашрига эга. 2016 йилдан чиқа бошлаган «Болалар адабиёти» журнали аудиодискли иловага ҳам эга бўлиб, бунда журналхон ҳар бир сонда эълон қилинган сара ҳикоя ва эртаклар, қизиқарли маълумотлар, янги чиққан китоблар ҳақидаги хабарларни тинглаш имкониятига эгадир.\n– Давлатимиз раҳбарининг 2017 йил 12 январдаги “Китоб маҳсулотларини чоп этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғибот қилиш бўйича комиссия тузиш тўғрисида”ги фармойишига мувофиқ зиё масканимизда китобхонликни оммалаштириш, айниқса, ёшларнинг китобга қизиқишини оширишга бағишлаб турли тадбирлар, акциялар ташкил этмоқдамиз, – дейди Республика болалар кутубхонаси директори ўринбосари Муқаддас Комилова. – “Энг фаол китобхон”, “Энг яхши китобхон оила” каби кўрик-танловлар шулар жумласидан. Бу тадбирларда ўзбек ҳамда жаҳон адабиётининг мумтоз ва замонавий бадиий асарларини тарғиб қилишга алоҳида эътибор берилаётир.\nҲар йили Ўзбекистон Республикаси Халқ таълими вазирлиги, Ёзувчилар уюшмаси ҳамда “Тонг юлдузи” газетаси билан ҳамкорликда “Мустақиллик мадҳи болалар ижодида” республика ижодий ишлар кўрик-танлови, “XXI асрда болалар китобхонлиги” мавзуидаги илмий-амалий конференция ҳам ўтказилмоқда.\nХалқаро болалар китоби куни муносабати билан ўқувчилар ўртасида китобхонликни тарғиб этиш, ёшларда мутолаа ва ахборот олиш маданиятини юксалтириш мақсадида ташкил этилган маънавий-маърифий тадбир ҳам ўқувчи-ёшларда чуқур таассурот қолдирди. Тадбирда иштирокчилар кутубхоналарда яратилган имкониятлар, дарслик ва бадиий адабиётлар, маълумотлар базаси, электрон ресурслар ҳақида батафсил маълумотга эга бўлди. Қизиқарли викториналар, ўйинлар ўтказилди. Тадбир доирасида Ғафур Ғулом номидаги нашриёт-матбаа ижодий уйи ва “Art Flex” нашриёти билан ҳамкорликда “Фарзандимга китоб совға қиламан” деб номланган китоб ярмаркаси ташкил этилди.\nМухтасар айтганда, келажагимиз ворислари бўлган фарзандларимизни ҳар томонлама етук, маънавиятли, мустақил фикрли ва юксак салоҳиятли инсонлар этиб тарбиялаш уларни китобга муҳаббат руҳида камол топтиришни талаб этади. Кутубхоналар, ахборот-ресурс марказлари бу ишда бизга асосий кўмакчидир.